
Selam alejkum. Smijem li učiti ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** ili zikriti otkrivena i u majici kratkih rukava? Da vas Allah nagradi!


* 
* 
* 
* 
* 
* 
* 

 
Učenje Kur’ana otkrivena

Alejkumu selam. Žena smije učiti časni ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** otkrivena, bez mahrame, jer ne postoji ni ajet ni ***[hadis](https://pitajucene.com/search/Hadis/questions/ "Pretraži pitanja o hadisima")*** koji to zabranjuje. Pa ipak, ona žena koja obuče hidžab radi učenja Kur’ana imat će, nadati se, nagradu zbog toga. Uzvišeni Allah kaže: “Eto toliko! Pa ko poštiva Allahove propise – znak je čista srca.” (El-Hadždž, 32). Kad bi htio kazivati Poslanikove, sallallahu alejhi ve sellem, hadise, imam Malik, rahimehullah, okupao bi se, temeljito namirisao i obukao najljepšu odjeću, te ne bi dozvoljavao da na predavanju iko podiže glas, iz poštivanja spram hadisa.


Šejh ***[Ibn Usejmin](https://pitajucene.com/search/Usejmin/answers/ "Pretraži odgovore u kojima se spominje šejh Ibn Usejmin")***, rahimehullah, u svojim fetvama kaže: “Nije uvjet da žena pokrije glavu prilikom učenja Kur’ana…” Ovaj je ***[učenjak](https://pitajucene.com/search/u%C4%8Denjak/questions/ "Pretraži pitanja o učenjacima")*** kazao “da žena koja uči Kur’an bez mahrame, može učiniti sedždei tilavet također bez mahrame, tim prije jer sedždei tilavet nema status namaza”. A Allah najbolje zna.


Na pitanje odgovorio: prof. ***[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")***  

Preuzeto sa stranice <http://www.n-um.com>


